Rejman edustamassa Suomea Eurovision laulukilpailussa 2019.
**Sebastian Rejman** (s. 13. tammikuuta 1978) on suomalainen muusikko, näyttelijä ja juontaja. Hän on The Giant Leap -yhtyeen laulaja-kitaristi. Rejman on säveltänyt ja sanoittanut yhtyeen kappaleet Petri Somerin kanssa.

Yksityiselämä
-------------

Rejman on kaksikielisestä työläisperheestä Itä-Helsingistä ja on asunut Helsingin Kalliossa. Hän aloitti kitaransoiton ja laulamisen 14-vuotiaana. Musiikillisina esikuvinaan hän pitää Elvis Presleytä ja Bruce Springsteenia.

Rejman on ollut kihloissa näyttelijä Iina Kuustosen kanssa ja heillä on kaksi lasta – vuoden 2016 syyskuussa syntynyt poika ja tammikuussa 2019 syntynyt tytär. Kesäkuussa 2022 pari ilmoitti eroavansa.

Musiikkiura
-----------

The Giant Leap -yhtyeen kappaleiden lisäksi Rejman ja Somer tekivät Lasse Wikmanin ja Samppa Komokallion kanssa Taikakuulle kappaleen "Hauraalla jäällä". Rejman myös sävelsi Esa Niemisen kanssa Riku Torkkelille kappaleen "Hetki me vaan lennettiin".

Giant Leapin jäätyä toistaiseksi esiintymistauolle Sebastian perusti uuden yhtyeen nimeltään Sebastian & The 4th Line Band.

Televisiossa
------------

Rejman oli mukana Nelosen *Kuorosota*-viihdeohjelmassa keväällä 2010, missä hän johti Helsingin kuoroa. Helsingin kuoro putosi kisasta ensimmäisenä.

Vuodesta 2012 lähtien Rejman on toiminut myös televisiojuontajana. Tuolloin hän juonsi *Talent Suomi* -kilpailun yhdessä Lorenz Backmanin kanssa. Sen jälkeen hän on juontanut *Splashia* sekä toiminut backstage-reportterina *The Voice of Finlandissa*. 
Vuonna 2014 hän toimi juontajana *Jukebox*-ohjelmassa ja juonsi lisäksi *We Want More* -ohjelman loppukonsertin yhdessä Kristiina Komulaisen kanssa. 

Vuonna 2017 hän näytteli elokuvassa *Kuudes kerta*. Vuodesta 2018 alkaen hän on näytellyt sairaalasarjassa *Syke* akuuttilääkäri Jesseä.

Rejman edusti Suomea vuoden 2019 Eurovision laulukilpailussa Tel Avivissa Israelissa yhdessä Daruden kanssa. Heidän esittämänsä kappale "Look Away" sijoittui ensimmäisessä semifinaalissa viimeiselle sijalle.

Lähteet
-------

1. ↑  Pettersson, Maria: Sebastian Rejman.  *City*, 2010, nro 5. Artikkelin verkkoversio. Viitattu 13.3.2010.
2. ↑  Juontajat - Sebastian Rejman *Juontajat.fi*. Eastway Live.
3. 1 2 3  Sebastian Rejman – Helsinki Nelonen.  Arkistoitu 9.11.2009. Viitattu 8.11.2009.
4. ↑  Sebastian Rejman oli jo varhaisteininä syvällä ihmissuhteiden suossa *Me Naiset*.  21.9.2012. Viitattu 24.2.2019.
5. ↑  IS: Iina Kuustonen ja Sebastian Rejman saivat toisen lapsen: tyttö tuli *www.iltalehti.fi*. Viitattu 1.2.2019.
6. ↑
7. ↑  Sebastian Rejman lauluntekijänä *Fono.fi*.
8. ↑  Sebastian Rejman *Discogs*. Viitattu 16.12.2023.
9. ↑  Kallion kundi Sebastian Rejman joutui slangitestiin *Helsingin Sanomat*.  13.8.2014.
10. ↑  "On ihanaa olla mukana antamassa ihmisille se ai niin tämä biisi! -fiilis."  3.6.2014. YLE. Viitattu 15.9.2014.
11. ↑   "The Sixth Time (2017) - IMDb".
12. ↑  Suomi vie bileet Euroviisuihin – Tällainen on viisuedustajamme Darude *yle.fi*. Viitattu 29.1.2019.

Aiheesta muualla
----------------

* Kuvia tai muita tiedostoja aiheesta **Sebastian Rejman** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |